Ագռավներ ցորենի դաշտի վրա (նկար, Վան Գոգ)

Ագռավներ ցորենի դաշտի վրա (, ), հոլանդացի նկարիչ Վինսենթ վան Գոգի հեղինակային կտավ։ Կտավը պահվում է Ամստերդամում՝ հեղինակի թանգարանում։ Հեղինակի առավել հայտնի կտավներից է։

Պատմություն 

Կտավն ավարտուն տեսքի է բերվել 1890 թվականի հուլիսի 10-ին՝ վան Գոգի մահից 19 օր առաջ Օվեր Սյուր Ուազում։ Վարկած կա, ըստ որի, վան Գոգը ինքնասպան է եղել այս կտավի ստեղծման ընթացքում․ այսպիսի վարկած ներկայացված է Կյանքի ծարավ ֆիլմում, որտեղ դերակատարը՝ Քըրք Դուգլասը, ով մարմնավորում է վան Գոգին, ցորենի դաշտում կրակում է իր կոկորդին։ Այնուամենայնիվ, այս վարկածն ապացուցող որևէ հստակ փաստ չկա, բացառությամբ կտավում առկա դեպրեսիվ վիճակը, որը, հավանաբար, պայմանավորված է եղել սուիցիդալ մտքերով։ Երկար ժամանակ համարվել է, որ սա վան Գոգի վերջին աշխատանքն է, բայց նրա վերջին նամակների հետազոտություններից պարզ է դարձել, որ հեղինակի վերջին աշխատանքը «Ցորենի դաշտ» կտավն է, թեև այս հարցում ևս տարակարծություններ կան։

Վան Գոգն այս կտավը նկարել է ատրճանակով ինքնասպան լինելուց ոչ շատ առաջ։ Վինսենթ վան Գոգը ողբերգական կերպով հեռացավ կյանքից՝ անցնելով ֆինանսական և ընտանեկան բազմաթիվ խնդիրների միջով, որոնք չէին կարող չարտացոլվել նրա աշխատանքներում։ Եվ հատկապես այս կտավում նկարիչն արտահայտել է իր հոգեկան ծանր ապրումները, անելանելի վիճակը։ Նույնիսկ եղբոր՝ Թեոյի օգնությունները չկարողացան օգնել նկարչին պահպանել կյանքը։ Ուսման և աշխատանքի ողջ ընթացքում նա ոչ մի կերպ չի կարողացել որևէ նկար վաճառել, թեև շատ աշխատանքներ անվճար նվիրել է մարդկանց։

Նկարագիր 
Կտավն արտացոլում է անհանգիստ իրավիճակ, նկարչի ամբողջական շփոթմունքը։ Այս Կոմպոզիցիայում նկարիչը փոխանցում է իր «անսահման մենակությունը»։ Նկարիչն ընտրել է անսովոր լայն կոմպոզիցիա՝ ձգվող հորիզոնով և կենտրոնում պատկերած է 3՝ տարբեր ուղղություններով ձգվող արահետներ։ Դիտողին դժվար է հասկանալ, որտեղ է ավարտվում հորիզոնն ու դաշտերը։ Տեսարանը պատկերված է այնպես, կարծես հեռանկարային կենտրոնը բացակայում է։ Գորշ երկինքը և դեղին դաշտը, կարծես, ուժգնորեն միաձուլվում են միմյանց և ագռավների ահաբեկված երամը առջևի պլանում ճախրում են երկնքում։

Ներկապնակը հարուստ չէ․ կազմված է 4 գույնից և դրանց երանգներից։ Լազուր երկինքը, ցորենի ոսկեգույն դաշտը, կարմիր արահետները և տեղ-տեղ հանդիպող կանաչ մարգագետինը կազմում են նկարի հիմնական մասը։ Կտավում կարևոր մաս է կազմում հորիզոնագիծը, որը կտավը տեսողական առումով բաժանում է 2 մասի․ դա միայն կոմպոզիցիայի կառուցողական մասն է, այն ահռելի զգացմունքային նշանակություն ունի, այն արտահայտում է նկարչի չափազանց անհանգիստ ներքին վիճակը․

Կտավի ստորին հատվածում արահետը արտացոլում է նկարչի ծանր հոգեվիճակը։ Վան Գոգը գրել է․

Ծանոթագրություններ 

Վինսենթ վան Գոգի նկարներ
1890 նկարներ
Վան Գոգի թանգարանի նկարներ
Նիդերլանդների արվեստ